Albin Lundberg

Albin Erik Johannes Lundberg (s. 21. helmikuuta 2002 Göteborg, Ruotsi) on suomalainen seiväshyppääjä. Hän edustaa Vasa IS:ää ja hänen valmentajanaan on vuodesta 2015 alkaen toiminut Mikael Westö.

Kalevan kisoista Lundberg on saavuttanut seiväshypyn pronssia vuonna 2022 ja 2023. Nuorten arvokisoissa hän on edustanut Suomea kaksi kertaa. Alle 20-vuotiaiden EM-kisoissa Tallinnassa vuonna 2019 Lundberg jäi karsinnassa ilman tulosta. Alle 23-vuotiaiden EM-kisoissa Espoossa vuonna 2023 hän hyppäsi karsinnassa tuloksen 520 cm, mikä ei riittänyt finaalipaikkaan.

Ennätyksikseen Lundberg on hypännyt ulkoradoilla tuloksen 536 cm vuonna 2023 ja hallissa tuloksen 522 cm vuonna 2022.

Lähteet 

Suomalaiset seiväshyppääjät
Vuonna 2002 syntyneet
Elävät henkilöt